Danilo (pemain bola sepak, lahir Julai 1991)

Danilo Luiz da Silva (lahir 15 Julai 1991), dikenali sebagai Danilo, ialah seorang pemain bola sepak profesional Brazil yang bermain untuk kelab Italo, Juventus sebagai pemain pertahanan kanan atau kiri.

 Kerjaya antarabangsa 
Berikutan persembahan baik di Santos, Danilo membuat penampilan pertamanya dalam skuad Brazil pada 14 September 2011, ketika baru berumur 20 tahun, tampil dalam perlawanan pertama Superclásico de las Américas tahun itu, dalam perlawanan seri tanpa jaringan dengan Argentina (agregat 2-0). Pada tahun sama, beliau mula bermain buat pasukan bawah-20 Brazil dalam Piala Dunia Bawah-20 FIFA yang berakhir dengan kemenangan di Colombia.

Danilo mewakili pasukan bawah-23 dalam Sukan Olimpik Musim Panas 2012. Beliau bermain dalam empat perlawanan ketika Brazil meraih pingat perak, dan mencipta gol ke atas New Zealand dalam peringkat kumpulan (3-0).

Danilo juga disenaraikan dalam pasukan kebangsaan dalam Piala Dunia FIFA 2018 di Russia, membuat penampilan pertamanya dalam perlawanan pada 17 Jun dengan bermain sepanjang perlawanan seri 1-1 dengan Switzerland. Beliau mengalami kecederaan pada 6 Julai sehari sebelum perlawanan suku akhir dengan Belgium, dan terpaksa menjadi pemain simpanan dalam sisa kejohanan.

Danilo mencipta gol antarabangsa pertama beliau pada 19 November 2019 dalam kemenangan 3-0 dalam perlawanan persahabatan menentang Korea Selatan di Abu Dhabi.

Pada Jun 2021, beliau disenaraikan dalam pasukan Brazil dalam Copa América 2021 yang berlangsung di negara sendiri. Beliau memulakan perlawanan final menentang Argentina pada 10 Julai, di mana Brazil tewas 1-0.

Pada 7 November 2022, Danilo disenaraikan dalam pasukan untuk Piala Dunia FIFA 2022. Semasa perlawanan pembukaan menentang Serbia, Danilo mengalami kecederaan di pergelangan kaki, yang memaksa beliau melepaskan sisa peringkat kumpulan.

Rujukan

Pautan luar

Kategori:Kelahiran 1991
Kategori:Orang hidup
Kategori:Pemain bola sepak Brazil
Kategori:Pemain pertahanan (bola sepak)
Kategori:Pemain Campeonato Brasileiro Série A
Kategori:Pemain Campeonato Brasileiro Série B
Kategori:Pemain América Futebol Clube (MG)
Kategori:Pemain Santos Futebol Clube
Kategori:Pemain Primeira Liga
Kategori:Pemain FC Porto
Kategori:Pemain La Liga
Kategori:Pemain Real Madrid
Kategori:Pemain Liga Perdana Inggeris
Kategori:Pemain Manchester City F.C.
Kategori:Pemain Juventus F.C.
Kategori:Pemain Piala Dunia FIFA 2018
Kategori:Pemain bola sepak di Sukan Olimpik Musim Panas 2012
Kategori:Pemain Piala Dunia FIFA 2022